**Utkast**

**BEREDSKAPSAVTALE**

**inngått mellom**

**NN kommune**

**(heretter kalt kommunen)**

**og**

**Vaktselskapet**

**Denne beredskapsavtalen er laget som tillegg til Norsk Standard 8434:2008**

**«Alminnelige kontrakts-bestemmelser for manuelle vakt- og sikkerhetstjenester».**

1. **Bakgrunn**

Kommunen har gjennom Lov om kommunal beredskapsplikt et generelt og grunnleggende ansvar for å ivareta verdier som liv og helse, natur, areal, kritisk infrastruktur, bygg og materiell. Gjennom denne loven er kommunen pålagt å gjennomføre risiko og sårbarhetsanalyser, samt utarbeide beredskapsplan. For å bidra til å styrke beredskapsevnen i kommunen er det derfor inngått beredskapsavtale mellom kommunen og Vaktselskapet.

1. **Om avtalepartene**

Kommunen……..(mer info om kommunen)

Vaktselskapet har vært i Norge siden 19xx . Med små og store kunder over hele landet tar Vaktselskapet et helhetlig ansvar for å sikre kundenes verdier. Vaktselskapet jobber hele tiden for å ligge i forkant og tilby de mest moderne og effektive sikkerhetsløsningene. Vaktselskapet har over x.000 vektere i samfunnet, fordelt på avdelingskontor over hele Norge.

1. **Om avtalen**

Denne beredskapsavtalen skal stimulere til samarbeid og er en gjensidig forpliktelse mellom kommune og Vaktselskapet, heretter kalt partene i beredskapsarbeidet. Vaktselskapets leveranse av beredskapstjenester forutsetter inngåelse av konkrete oppdragsavtaler. Vilkårene i NS 8434:2008 gjelder så langt ikke annet er avtalt og skal i tilfelle angis særskilt i den enkelte oppdragsavtale.

Avtalen skal bidra til at kommunen kjenner Vaktselskapet sin kapasitet av mannskaper og materiell dersom kommunens ordinære ressurser ikke strekker til. Dette kan gjelde områdene forebygging, begrensning, håndtering og gjenoppretting blir så gode, effektive og målrettede som mulig, og dermed bidrar til den kommunale beredskapsevnen. Samtidig kan Vaktselskapet kunne forvente at kommunen vil benytte seg av deres personell, materiell og kompetanse i en krisesituasjon. Avtalen skal beskrive hva som kan gjøre at samarbeidet blir mer forutsigbart og at det flyter lettere i kritiske situasjoner.

Avtalen dekker samarbeid mellom kommune og Vaktselskapet før, under og etter en kritisk hendelse. Samarbeidet mellom partene før kritiske hendelser ligger på planarbeidsnivå og innebærer en gjensidig deltakelse i møter og fora hvor beredskap og krisehåndtering står på agendaen. Vaktselskapet kan om ønskelig stille med representant i kommunens beredskapsfora.

Kommunen og Vaktselskapet utarbeider en konkret beredskapsplan for å bistå kommunen.

Denne ligger som vedlegg. Partene oppdaterer beredskapsplanen fortløpende og på årlig samarbeidsmøte mellom beredskapsansvarlig i kommunen og i Vaktselskapet.

1. **Avtalens hensikt**

Kommunen og Vaktselskapet er enige om at hver part, innenfor egne regelverk og egne rammer, hver for seg og i samarbeid, etter beste evne skal bidra til å redusere sannsynligheten for at krisehendelser oppstår, redusere omfang og effekt av krisehendelser, dersom de likevel inntreffer, håndtere konsekvensene av krisehendelser og gjenopprette en normalsituasjon etter at en krise har inntruffet.

1. **Varsling og samarbeid ved kritiske hendelser**

Ved kritiske hendelser kan Vaktselskapet på forespørsel fra kommunen stille med en representant i den kommunale kriseledelsen.

Varsling og aktivisering av Vaktselskapet personell og materiell gjøres ved at kommunen ringer Vaktselskapets alarmsentral som igjen varsler Vaktselskapets interne beredskapsansvarlig. Beredskapsansvarlig aktiverer ressurser etter behov.

1. **Beredskapsbidrag**

Med utgangspunkt i kommunens ROS-analyse og beredskapsplaner er Vaktselskapet forberedt på å bidra med følgende:

***Evakuering***

Ved behov for evakuering kan Vaktselskapet stille med uniformert personell for å utføre evakueringen og føre evakuerte til avtalt møtested

***Vakthold og sikring***

* Sikre soner/verdier/åsted med vektertjeneste, sperrebånd, gjerder og port
* Kontroll av ID i forbindelse med innpassering (Adgangskontroll)
* Synlig vektertjeneste for å skape trygghet
* Holde orden på kø i forbindelse med transport, utdeling av materiell, el.l.

***Kommunikasjonssentral/Alarmsentral***

Vaktselskapet disponerer sambandsutstyr og kan ved behov fungere som kommunikasjonspunkt.

***Evakuert- og pårørendesenter***

Vaktselskapet kan stille med ressurser til opprettelse og drift av evakuert- og pårørendesenter, adgangskontroll, registrering, skjerming mot presse, og generell tilstedeværelse.

***Helse og trygghet***

Ved bortfall av kritisk infrastruktur kan vektere fra Vaktselskapet bidra med å oppsøke innbyggere for tilsyn, utkjøring av mat, vann, medisiner og brensel.

***Liaisonering***

Vaktselskapet kan stille med liaison person ved behov. Alternativt kan Vaktselskapet alarmsentral fungere som et bindeledd.

***Ressurser fra andre områder***

Ved behov kan Vaktselskapet stille med sikkerhetspersonell og utstyr fra andre områder i landet.

***Utstyr***

Liste over utstyr og materiell ligger som vedlegg.

***Generelt***

Behov for bistand utover de allerede skisserte oppgavene avklares mellom partene.

1. **Opplæring og kompetanse**

Vaktselskapet har ansvaret for opplæring av sine ansatte i henhold til Lov om Vaktvirksomhet. Opplæringen inkluderer risikovurdering, førstehjelp og redning, brannvern, evakuering, stress og kriser, konflikthåndtering, juridiske forhold, etikk, kommunikasjon, sikringstiltak, m.m. I tillegg får ledere i Vaktselskapet utvidet opplæring i lederskap. Vektere som skal dirigere trafikk gjennomfører egne kurs.

Ved aktuelle øvelser og kurs knyttet til beredskapsarbeid og planverk vil kommunen og Vaktselskapet gjensidig invitere den andre part som deltager.

1. **Kommando og kontroll**

Vekterne ledes normalt av Vaktselskapet ledere, men kan enkeltvis eller i grupper, avgis til kommunale ledere eller ledere i nødetatene instruksjon. Ved slik avgivelse er den offentlige ansatte leder faglig- og sikkerhetsmessig ansvarlig for Vaktselskapet vektere på samme måte som for egne ansatte.

1. **Taushetsplikt**

Alle ansatte i Vaktselskapet har forpliktet seg til en etikk- og taushetserklæring som innebærer å hindre at uvedkommende får adgang til sensitiv informasjon som den ansatte får tilgang til gjennom sitt virke. I tillegg innhentes vandelsattest for alle som begynner i Securitas. Vandelsattestene kontrolleres jevnlig.

1. **Forsikringer**

Vaktselskapet har avtale om ansvars- og ulykkesforsikring for alle ansatte.

1. **Økonomi**

Bruk av sikkerhetspersonell og materiell godgjøres etter egne satser. Satsene ligger som vedlegg. Behov for anskaffelser av ekstra utstyr som gjerder, bommer, sperrematerialer, ekstra kjøretøy, brakker, m.m. avklares med kommunen før anskaffelsen foretas.

1. **Avtalens varighet og oppsigelse**

Denne avtalen gjelder fra signering til eventuell oppsigelse. Kommunen og Vaktselskapet møter årlig for oppdatering og informasjonsutveksling. Begge parter kan si opp denne avtalen med 6 måneders skriftlig varsel. Begge parter kan kreve avtalen reforhandlet med 2 måneders skriftlig varsel. Vaktselskapet kan si opp avtalen med 30 dagers varsel ved vesentlige endringer i forutsetningene for avtalen, herunder endringer i forsikringsdekning.

1. **Avtalens kontakt- og varslingspersoner**

Oversikt over kontakt- og varslingspersoner følger som vedlegg.

1. **Evaluering av innsats**

Partene er enige om at det, innen rimelig tid etter at Vaktselskapet har deltatt i operativ beredskapsinnsats, skal gjennomføres et evalueringsmøte med relevant deltagelse.

1. **Dialogstruktur**

God utnyttelse av Vaktselskapet ressurser i en krise- og beredskapssituasjon forutsetter tett og kontinuerlig dialog mellom partene. Det gjennomføres derfor minimum årlige møter mellom beredskapsleder i kommunen og Vaktselskapets beredskapsansvarlig.

Ved oppdatering av vedlegg oversendes oppdaterte versjoner uten opphold til beredskapsansvarlig i kommunen. Ved behov skal partene i god tid invitere hverandre til faglige møter og øvelser, som deltagere eller observatører.

1. **Kontraktspersoner og signatur**

Oslo, 7. juni 2016

Kommunen Vaktselskapet

Beredskapsansvarlig Beredskapsansvarlig

E-post: NN@kommune.no NN@vaktselskapet.no

Mobiltlf.: 908 55 555 Mobiltlf.: 907 44 4444

**Vedlegg:**

* Ressursoversikt ved kriseberedskap
* Kontakt- og varslingspersoner
* Beredskapsplan for å bistå kommunen
* Økonomiske satser for sikkerhetspersonell

|  |
| --- |
| **Eksempel på ressursoversikt ved kriseberedskap** |
| Kategori | Materiell og utstyr | Lagersted | Antall |
| Administrativt | 24/7 Alarmsentral |  |  |
|  | Lokaler med kantine og møterom |  |  |
|  | Bærbare pc |  |  |
|  | Mobiltlf. |  |  |
|  | AV materiell og internett |  |  |
|  | Ekstra refleksvester |  |  |
|  | Koffert med beredskapsplan m.m. |  |  |
| Personell | Vektere med vekteruniform |  |  |
|  | Ledere med refleksvester |  |  |
| Kommunikasjon | Mobiltlf. |  |  |
|  | Sambandsradioer |  |  |
| Beredskapsbil med | Førstehjelpskofferter |  |  |
| roterende lys og | Hjertestartere |  |  |
| beredskapsutstyr | Oksygenutstyr mobilt |  |  |
|  | Båre |  |  |
|  | Redningsmaske |  |  |
|  | Håndslokkere |  |  |
|  | Ropert |  |  |
|  | Evakueringsinstruks |  |  |
|  | Lykt |  |  |
|  | Bøye for kast i vann |  |  |
|  | Verktøykasse, spett, øks, teleskopstige |  |  |
|  | Absorb for utlegg ved olje/drivstoff søl |  |  |
| Vekterbil: | Uniformerte vekterbiler |  |  |
| Sikring: | Sperrebånd |  | 400 |
|  | Plastgjerde på rull |  |  |
|  | Stålgjerde |  |  |
|  | Franskgjerde |  |  |
|  | Skilting |  |  |
|  | Betongblokker |  |  |
|  | Lys |  |  |
|  | Flyttbar kameraovervåking med høyttaler (RVS) |  |  |
|  | Tåkesikring |  |  |
|  | Strømaggregat |  |  |
|  | Flyttbart alarmanlegg (med bildeoverføring) |  |  |
|  | Verktøykasser |  |  |
|  | Tilhengerbrakke/ Vaktbu |  |  |
| Trafikkdirigering | Følgebil med roterende lys |  |  |
|  | Skilting |  |  |
|  | Lys og signalutstyr for trafikkdirigering |  |  |
|  |  |  |  |
|  |  |  |  |
| HMS utstyr | Vernehjelm, vernesko, vest, adgangskort |  |  |
|  | Stikksikker vest |  |  |
| Sikring av innbrudd | Lås, kjetting, laminatfilm for vinduer, skruer slagdrill, finerplate, beslag, m.m. |  |  |

**Avtalens kontakt- og varslingspersoner**

|  |
| --- |
| Kontaktpersoner Securitas |
| Navn | Funksjon  | Tlf. | Mail |
|  | Beredskapsansvarlig |  |  |
|  |  |  |  |

|  |
| --- |
| Kontaktpersoner kommunen |
| Navn | Funksjon  | Tlf. | Mail |
|  | Beredskapsansvarlig |  |  |
|  |  |  |  |